Gjörningar : Rebecca Scott Lord og Viddi Blöndal – Cooking Show Birkir Mar Hjaltested – brenndur Sólbjört Vera – Bragð K.óla – Plastprinsessan Frumsýning á nýju tónlistarmyndbandi eftir K.ólu í samstarfi við Kötu Jóhanness , Arínu Völu og Ásu Bríeti . Plastprinsessan ferðast frá sínum heim yfir í okkar plastpakkaða hversdagsleika . Myndbandið er partur af Ep-plötunni Plastprinsessan sem kemur út í janúar 2020 . Leena Maria Saarinen – Pilgrims Í stað þess að taka myndir af frægustu áfangastöðum Evrópu hefur Leena safnað upptökum af ferðalöngum á fjölsóttum stöðum , nútíma pílagrímum sem ferðast frá einum stað til annars og taka myndir til að sýna fram á hvar þeir hafa verið . Verkið veltir upp hugmyndum um firringu ferðamannaiðnaðarins og staðsetningu listamannsins inn í henni . Bára Bjarnadóttir – Heitasti dagur ársins Kíkjum niður á við . Svipað og dróni eða Google Maps , nema við hummandi undirleik . Gegnum linsu , skönnun og aðra linsu á sér stað skrásetning á lautarferð á heitasta degi ársins . Kristín Helga Ríkharðsdóttir – In it to Winit In it to Win it er einræða kallkerfis sem tekur á móti pöntunum í bílalúgu á skyndibitastað . Kallkerfið tekur vinnu sinni alvarlega og trúir því að það hafi náð fullkomnu valdi á samskiptum , sé með góða dómgreind og samúðarfullt . Verkið vann ,, Besta tilraunakennda stuttmyndin ” á Oaxa FilmFest 2017 og ,, Besta tilraunakennda kvikmyndin ” á West Virginia Mountaineer Short Film Festival 2017 . Rebecca Scott Lord og Viddi Blöndal – Cooking Show Þetta er besti þátturinn af Cooking Show . Ég man ekki alveg um hvað hann er . En þú verður að sjá hann ! Í Cooking Show munum við læra að framreiða dýrindis kræsingar undir handleiðslu Rebeccu Scott Lord og undirleik Vidda Blöndal . Birkir Mar Hjaltested – @brenndur kemur alla sunnudaga til að spjalla við gesti um hitt og þetta og veitir innsýn í áhrifamikið líf sitt . Komdu í Norræna húsið á sunnudögum og fáðu eiginhandaáritun á ljósmynd eða annan varning . Sólbjört Vera Ómarsdóttir – Bragð Milli 15 – 17 alla sunnudaga , býðst ykkur að koma og bragða með mér . Komiði í bragð-brunch ! Hlakka til að sjá ykkur . Nauðsynlegar vafrakökur Nauðsynlegar vafrakökur þurfa að vera leyfðar svo við getum vistað kökustillingarnar þínar . Aðrar vafrakökur Vefsíðan notar einnig þessar kökur : Vinsamlegast kveiktu á nauðsynlegum vafrakökum svo hægt sé að vista breytingarnar þínar .